CELEX: 62010CO0314
Language: bg
Date: 2011-09-22 00:00:00
Title: Определение на Съда (пети състав) от 22 септември 2011 г. # Hubert Pagnoul срещу Белгийската държава. # Искане за преюдициално заключение: Tribunal de première instance de Liège - Белгия. # Член 92, параграф 1, член 103, параграф 1 и член 104, параграф 3, първа алинея от Процедурния правилник - Преюдициално запитване - Проверка за съответствието на национален закон както с правото на Съюза, така и с националната конституция - Национална правна уредба, която осигурява приоритет на инцидентно производство за контрол за конституционосъобразност - Харта на основните права на Европейския съюз - Необходимост от връзка с правото на Съюза - Явна липса на компетентност на Съда. # Дело C-314/10.

Определение на Съда (пети състав) от 22 септември 2011 г. — Pagnoul/État belge
      (Дело C‑314/10)
      „Член 92, параграф 1, член 103, параграф 1 и член 104, параграф 3, първа алинея от Процедурния правилник — Преюдициално запитване — Проверка за съответствието на национален закон както с правото на Съюза, така и с националната конституция — Национална правна уредба, която осигурява приоритет на инцидентно производство за контрол за конституционосъобразност — Харта на основните права на Европейския съюз — Необходимост от връзка с правото на Съюза — Явна липса на компетентност на Съда“
      1.                     Преюдициални въпроси — Сезиране на Съда — Компетентност на националните юрисдикции — Национална правна уредба, която придава
            приоритетен характер на инцидентно национално производство за контрол за конституционосъобразност — Недопустимост — Условие
            (член 267 ДФЕС) (вж. точка 21)
      2.                     Преюдициални въпроси — Компетентност на Съда — Граници — Искане за тълкуване на Хартата на основните права на Съюза — Предмет
            на спора в националното производство без никаква връзка с правото на Съюза — Липса на компетентност на Съда (член 267 ДФЕС;
            членове 17 и 47 и член 51, параграф 1 от Хартата на основните права на Европейския съюз) (вж. точки 22—25)
      Предмет 
      
         
               Преюдициално запитване — Tribunal de première instance de Liège — Тълкуване на член 6 ДЕС, член 267 ДФЕС и член 47 от Хартата
                  на основните права на Европейския съюз — Задължително предварително сезиране на Конституционния съд от националните юрисдикции
                  при предполагаемо нарушение на основни права от страна на национален закон — Съответствие с правото на Съюза на национална
                  разпоредба, налагаща това предварително сезиране — Възможност за националните юрисдикции да упражняват контрол за съответствието
                  на националните правни норми с международните договори, когато Конституционният съд е обявил разглеждания национален закон
                  за съвместим с гарантираните от Конституцията основни права
               
            Диспозитив 
      Съдът на Европейския съюз явно няма компетентност да се произнесе по поставения от Tribunal de première instance de Liège
         (Белгия) преюдициален въпрос.